
Šilutės rajono savivaldybės administracija (toliau – perkančioji organizacija), siekdama tinkamai pasirengti Šilutės r. sav. teritorijos bendrojo plano sprendinių koregavimo (toliau – Pirkimas) pirkimo dokumentus, ir vadovaudamasi LR viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją. 

[bookmark: _Hlk195604534]Kviečiame tiekėjus suteikti rinkos konsultaciją iki 2025 m. balandžio 30 d. 16.00 val. (imtinai) dėl Šilutės r. sav. teritorijos bendrojo plano sprendinių koregavimo paslaugos pirkimo. Pateikiama Šilutės rajono savivaldybės bendrojo plano sprendinių koregavimo techninė specifikacija. 

Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. 

Dalyvavimas rinkos konsultacijoje yra neatlygintinas ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams. 

1. Rinkos konsultacijos tikslas
Pristatyti būsimą pirkimą galimiems teikėjams ir gauti konsultacijas kaip perkančiajai organizacijai įsigyti jos poreikius atitinkančias prekes efektyviausiu ir racionaliausiu būdu. 

2. Rinkos konsultacijos vykdymo tvarka
Rinkos konsultacija vykdoma CVP IS priemonėmis.
Kviečiame tiekėjus susipažinti su viešai paskelbtais dokumentais (techninėmis specifikacijomis) ir raštu – CVP IS priemonėmis – teikiant pastabas ir (ar) pasiūlymus ir (ar) įžvalgas nurodytiems dokumentų projektams, sudalyvauti rinkos konsultacijoje.
Dalyvaujant rinkos konsultacijoje prašome nurodyti:
· Atstovaujamą įmonę, jos kontaktus;
· Pastabas ir (ar) pasiūlymus teikiančių asmenų vardus ir pavardes, kontaktinius duomenis.

3. Rinkos konsultacijos etapai:
I etapas: peržiūrimi ir vertinami CVP IS priemonėmis gauti pasiūlymai ir (ar) pastabos. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Pastabas ir (ar) pasiūlymus prašome pateikti iki 2025 m. balandžio  30 d. 16.00 val. (imtinai) lietuvių kalba.
Siekdami pasiruošti Pirkimui, norime, kad rinkos dalyviai padėtų atsakyti į šiuos klausimus:

	KLAUSIMAI 
	

	1. Ar nurodytas terminas yra pakankamas Šilutės r. sav. teritorijos bendrojo plano sprendinių koregavimo paslaugai atlikti? Jei terminas nepakankamas prašytume nurodyti jūsų manymu pakankamą terminą bei pateikti tokio termino argumentus.
	

	2. Prašome nurodyti ar techninėje specifikacijoje paslaugos aprašymas yra priimtinas ir aiškus?
	

	3. Kokia galėtų būti paslaugos kaina?
	

	4.  Ar yra reikalavimų kurie Tiekėjų manymu riboja konkurenciją, yra neracionalūs, sunkiai įgyvendinami?
	

	5. Prašome įvardyti kitą, Jūsų nuomone, reikšmingą informaciją šių prekių įsigijimui.
	


Rinkos dalyvio nurodytos paslaugų kainos CVP IS teikiant apibendrintą rinkos konsultaciją nebus skelbiamos.
II etapas: Apibendrinta informacija apie šios rinkos konsultacijos rezultatus, tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją. Perkančioji organizacija skelbdama pirkimą, neįsipareigoja atsižvelgti į visus rinkos konsultacijos metu pateiktus tiekėjų siūlymus, pastabas, įžvalgas.


Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.

PRIDEDAMA: 
1 priedas – Šilutės r. sav. teritorijos bendrojo plano sprendinių koregavimo techninė specifikacija.


